Նա, ով ցանկանում է ամենքին գոհացնել, հաճախ ընկնում է չար մարդկանց մանիպուլյացիաների ծուղակը։ Պետք է լինել զգոն` տարբերելու համար, թե մեր ծառայություններն իրո՞ք անհրաժեշտ են մարդուն, թե` նրա նենգ ծրագրերի իրականացմանը։ Ցավոք, այս երևույթը հաճախ կիրարկվում է քաղաքականության մեջ, որում կամա թե ակամա թաթախվում են միամիտ և անկեղծ մարդիկ։ Ուստի այստեղ էլ անհրաժեշտ է ուշադիր լինել կարևոր հարցերում չսայթաքելու համար։